Bitka kod Choleta
<s>Bitka kod Choleta ili Druga bitka kod Choleta () odigrala se na zapadu Francuske za vrijeme Rata u Vandeji 17. oktobra 1793. godine između snaga francuske republikanske vlade na jednoj, i vandejskih rojalističkih pobunjenika na drugoj strani.</s><s>Do nje je došlo nakon višemjesečnih borbi s promjenjivim ishodom u kojima su republikanske snage pokušavale ugušiti rojalistički ustanak u Vandeji, odnosno neposredno nakon bitke kod La Tremblayea nakon koje su republikanci uspjeli zauzeti glavno rojalističko uporište Cholet.</s><s>Pobunjeničke snage, okupljene sjeverno od grada, su 17. oktobra krenule u napad na republikance; iako su, kao i u većini dotadašnjih okršaja, uživale premoć u ljudstvu, u odnosu na republikance su imali manjak artiljerije, municije, a tokom same bitke je do izražaja došla bolja opremljenost, izvježbanost i iskustvo republikanskih snaga, pogotovo onih kojima je zapovijedao general Jean-Baptiste Kléber.</s><s>Pobunjeničke snage su na kraju razbijene i natjerane na panično povlačenje prema rijeci Loire.</s><s>Iako je bitka imala odlučujući karakter te je njome prestao ozbiljniji oružani otpor Republici u samoj Vandeji, rat se nastavio, s obzirom da su poraženi pobunjenici krenuli u pohod na sjever poznat kao Virée de Galerne prije nego što su konačno uništeni u bitci kod Savenaya dva mjeseca kasnije.</s>

<s>1793
Vandejski rat</s>

